
Chauffeurnan di trucknan local no ta di acuerdo pa trece 
ekiponan di exterior pa traha riba Watty Vos Boulevard 

Accion di protesta na rotonde di Cumana 

Chauffeurnan di trucknan local no ta di acuerdo pa trece 
ekiponan di exterior pa traha riba Watty Vos Boulevard 

Siendo cu na Aruba mes tin e ekiponan aki 





AYERA diabierna, un situacion a presenta na futuro rotonde di 
Cumana, caminda chauffeuman di trucknan local a demostra nan 
malcontento blokiando trafico cu trucknan den oranan di atardi. 
Esaki ta relaciona cu nan desacuerdo pa cu e decision di 
contratista Mota Engil pa importa trucknan for di Peru pa haci 
trabounan na Watty Vos Boulevard, siendo cu na Aruba mes 
tin e ekiponan aki. 

E situacion a culmina na dicho rotonde, caminda Alto Comisario 
di Polis a presenta pa pone su mes na altura di esaki. A purba 
papia cu e chauffeurnan, kendenan a expresa nan malcontento 
pa cu e situacion ariba menciona. Unidadnan policial a pidi nan 
pa habri caminda bek. 

Ta di spera cu un reunion lo tuma lugar pronto pa sinta cu e 
chauffeurnan y atende cu e problema aki debidamente. 

Debate di "Millennials" 
na Cas di Cultura a haya 
bon reaccion di publico 






DIAHUEBS ultimo, e debate di “Millennials” a 
tuma lugar na Cas di Cultura cu participacion di 
nuebe lider di partidonan politico. E ausencia di AVP 
a resalta durante e evento, kendenan a opta pa cancela 
nan participacion. 

E sala tabata yen yen di esnan siguiendo e debate, sin 
menciona esnan cu a sigui via television. 

E debate tabatin un duracion di tres ora y mey y a 
wordo bon ricibi p’e forma profesional y creativo cu 
e grupo encarga a organis’e. 

E lidernan participante a haya oportunidad pa expresa 
nan opinion y ideanan tocante diferente topico e. o. 
enseñansa, siguridad, medio ambiente, etc. 

Un di e seccionnan cu a wordo bon ricibi tabata e 
preguntanan di “Si” of “No”, cual un di e preguntanan 
haci tabata si e partidonan ta sostene matrimonio di 
mesun sexo. 

Specificamente POR, ReD, UPP y RAIZ a contesta 
“Si”, y MEP, MAS, ABO y CURPA a contesta “No”, 
claramente mustrando e division regardando e topico 
aki. 

E anochi a clausura cu basta reaccion positivo y critica 
constructivo pa con e evento a wordo organisa. 

Minister Mike de Meza a confirma: 

Placa pa rehabilita CITGO 
Aruba ta apreba caba 

Pero ta wardando procesonan na Banco Central pa aproba e transaccionnan 



ARUBA 


CITGO Aruba y CIT- 
GO Holding di Merca 
ta cla cu financiamento 
y ta pendiente transfer- 
encia pa nan cuentanan 
di banco local, pero ta 
sperando aprobacion di 
Banco Central di Aruba 
pa certificacion. Tambe 
Banco Central mester 
presenta nan un licencia 
pa certificacion di “For- 
eign Exchange”. 


Un ke otro tin di haber cu 
leynan di supervision di e 
sector financiero den cual 
Banco Central mester 
scrutina transaccionnan 
bancario di e magnitud 
aki. E companianan a 
haci un apelacion riba 
Banco Central pa por 
procesa e tramitenan mas 
liher posibel. 

“Nos ta pendiente esaki, 
pasobra asina cu e fon- 


donan ta disponibel, lo 
por cuminsa mira mas 
accion riba tereno di 
refineria”, asina Mike 
de Meza, Minister di 
Turismo, Transporte, En- 
ergia y Medio Ambiente 
a duna di conoce den un 
entrevista radial diaran- 
zon ultimo. 

Ta bon pa splica cu e 
trabou grandi di reha- 
bilitacion ta den man di 
e concorsio di contratis- 
tanan internacional, pero 
cu lo uza compania y 
trahadornan local den 
su capacidad maximo pa 
haci diferente proyecto. 

Pues e trabounan lo ta 
parti den varios proyecto, 
pa cual trahadonan lo- 
cal cu experencia den 
e refineria lo t’e prome 
nan pa haya un chens pa 
traha. 

“Nos ta sumamente con- 
tento cu e desaroyo aki. 
Nos ta premira cu mas 
o menos pa fin di aña 


lo Bo por mira un mil 
hende trahando caba den 
e refineria. Awor aki caba 
tin 400 trahado caba na 
pia di trabou den e prome 
fase di e rehabilitacion”, 
segun Minister Mike de 
Meza. 

E mandatario ta premira 
cu pa otro aña, e cantidad 
di trahadornan lo subi te 
na entre 1500 pa 2000 
persona. 

“Di acuerdo cu e proyec- 
cionnan, ta premira cu 
na final di aña 2018 
caba e contratistanan lo 
mester ta cla cu e dife- 
rente proyecto p’asina 
cuminsa startup e prome 
mitar di e refineria cu ta 
125 mil bari pa dia. Y su 
tras lo start e di dos parti 
di e proyecto pa na final 
produci 210 mil bari pa 
dia. E lo ta mes grandi 
cu tempo di refineria 
Valero”, di acuerdo cu 
Minister de Meza. 

E mandatario, kende 


riba su mes ta un experto 
riba tereno petrolero a 
conta cu ta depende con 
bon e refineria ta pro- 
gresa y ta responde riba 
e cambionan y rehabilita- 
cion, cu den futuro lo por 
sigui expande y alcansa 
350 mil bari di producto 
petrolero pa dia! 

“E t’asina cu ora bo tin 
un refineria di 125 mil 
bari pa dia, cu ya bo ta 
papiando di un refineria 
grandi caba. Tempo di 
Lago esaki tabata core 
entre 400 pa 450 mil bari 
pa dia. Corda cu cierto 
momento Lago tabata e 
refineria mas grandi na 
mundo. 

Awendia lo oper’e mescos 
cu tempo di Valero cu e 
diferencia cu e produc- 
tonan lo wordo uza pa 
produci un crudo supe- 
rior cu lo wordo bendi 
riba mercado interna- 
cional”, asina Minister 
Mike de Meza a termina 
splicando. 



5^ e Join our team 

Memey di varios Polis pensiona y invitadonan 

Robert Candelaria ta cla pa sirbi riba tereno di siguridad 



PARTIDO AVP un biaha mas a lansa un candi- 
dato nobo y e biaha aki a scoge Robert Candelaria. 
No tabata facil pa Robert Candelaria dicidi si e ta 
subi rib’e lista na momento cu a acerca su persona. E 
tabatin e pensamento cu e nunca lo a subi un lista y 
hopi di esunnan cu conoce Robert Candelaria a keda 
den shock dor di e paso cu el a tuma. 

“Si bo a siña hopi y a haya hopi conocemento, ta e 
pais aki a duna mi e oportunidadnan ey mi no kier djis 
lceda sinta na banda”, Robert Candelaria a expresa. 
E no kier keda sinta ta mira so y duna comentario, 
pero mester dal e paso y tuma e riesgo pa drenta 
politica. 

Robert Candelaria sa cu e mester a expone su mes, 
pero e realidad ta cu pa futuro por dal e pasonan pa 
asina sigui mehora cosnan cu por pak aan. Sinta na 
banda hende por duna su comentario, tin opinion 
pero no por haci nada. 

E prome meta ta pa gana e eleccion hunto cu e 
partido, pero concreto ldco nan kier haci ta den e 
area di siguridad hudicial tin hopi plan. Hunto cu e 
coleganan, nan lo tin cu papia cua ta esunnan cu lo 
haya e prioridad. 

Robert Candelaria ta kere hopi pa no haci cosnan 
tradicional, pero mester tin un maneho completo 
di con pa preveni y haci esey structural. Ora cu tin 
criminalidad ta tumando luga den comunidad, con 
ta haci’e pa stop e criminalidad y no ta simplemente 
pone un pleister riba dj’e y lag’e sigui despues pero 
con realmente por tin un efecto p’asina despues e 
problema por lceda domina y esey ta cosnan cu Robert 
Candelaria lder traha riba dj’e. 


* . 

VACATURA PA BOLUNTARIO: 
FUNDACION CLUB KIBRAHACHA 60+ 

CLUB KIBRAHACHA 60' 


Ken nos ta? 

Centro Kibrahacha 60+ ta ofrece di dialuna te cu diabierna na su centro na Piedra Plat un 
programa di actividad y encuentro pa 60 plussers. Esaki ta wordo haci posibel dor dl nos 
grupo dynamico di boluntario cu ta traha den diferente sector. Entre otro; movecion, obra di 
man, recreacion, internetcafé, chauffeurnan y guia. Pa fortalece e team di boluntario nos ta 
buscando boluntario cu entusiasmo cu por traha por lo menos 4 ora pa siman pa por 
sostene e miembronan cu ta haci diferente actividad y workshops. 

Conocemento y extra exigencianan (depende di e function): 

• Edad di 30 pa 65 aña 

• Por papia bon Papiamento, Ingles, Spaño y Hulandes 

• Ta flexible, mester ta attentivo y componente pa por traha den e 
differente sectornan. 

• Un actitud profesional, por traha independiente, pero tambe den team 

• Ta participa na reunion/training of cursonan tur luna 

• Por comunica bon den grupo 

• Un actitud pro-activo y cla pa yuda, trata hende igual y na su nivel 

• Amabel, dirigi na e miembronan y cu gusta traha cu hende grandi 

• Contribui na un esfera positivo den un team di boluntario y e clientenan 

• Motiva y stimula miembronan pa movimento, biba saludabel y 
yuda unda mester cu e aspectonan mental o motorico 

• Yuda cu e actividadnan grandi cu nos tin tur aña 

• Rijbewijs B, preferibel den posesion du un rijbewijs D 

• Preferibel tin un valido EHBO diploma 

Kiko nos por ofrece? 

• Trainingnan/cursonan/teambuilding 

• Un luga na unda conocemento lo wordo comparti y tambe motiva pa sigui siña 

• Charlanan educativo y interesante 

• Participacion na e actividadnan grandi y tur entretenimento 

• Un luga social pa topa hopi hende 


Contacto y mas informacion: 

Bo ta interesa pa aplica ariba e vacatura aki? Manda un e-mail prome cu 
20 di juli 2017 na centro-kibrahacha@setarnet,aw y pa mas informacion bo 
por tuma contacto cu sra, Jilka de Nobrega di dialuna te cu diabierna 
(tel. 297)5828159/(297)5883131. 

Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com fffl www.facebook.com/awemainta 583“1400 fi 583-1444 




Happy Hour 
pintando na Cosecha 
San Nicolas cu King 


TUR diabierna tin Hap- 
py Hour, pero diabierna 
21 di juli lo tin un Happy 
Hour creativo: un work- 


shop na Cosecha San 
Nicolas conhuntamente 
cu King Lie-Kwie. 
Durante cuater siman 


riba diabierna, King lo 
introduci su tecnicanan 
basico di pinta c acryclic 
verf. King Lie-Kwie ta 




15DIJULI 2017 

1 19.. FELICES LOS 4 - MALUMA 

2/1..B0DY— SEANPAUL 

3/4.. LONG FELLOW— BROOKLYN 

4/2.. UNA BIAHA SO — C ZAR 

5/3.. YOUR SONG — RITA ORA 

6/5.. NEVER GIVE YOU UP — JUICIE JONES 

7/10.. DESPACITO — LUIS FONSI — D.YANKEE - JUSTIN BIEBER 

8/11.. PRETTY GIRL — MAGGIE LINDEMANN 

9/8.. A DREAMTHAT NEVER STOPS —OZARK HENRY 

10/14.. MAMA MIA — RIDSA 

11/17.. MAYI HAVETHIS DANCE — FRANCIS -THE LIGHTS 
12/18.. STAY LUCKY - NERINA PILOT 
yl 3/19.. LIGHTS US UP - MATRIX ANDTHE FUTURE 
14/13.. DOWN — MARIAN HILL 
' 15/12.. PERFECT PLACES — LORDE 
16/6.. MALIBU — MILEY CYRUS 
17/7.. HUNTER — GALANTIS 
18/—GIRLS GIRLS-ICONA_POP 
1 91— JUST FOR ONE NIGHT-BLON DE_FEAT._ASTRID_S 
20/— EXPLORE-SUNDARA_KARMA 


: BROADCAST ON HIT 94 FM STEREO 
! SATRUDAYS FROM -4.00-6.00 P.M. 



un artista cu hopi aña 
di experiencia como pin- 
tor y maestro den duna 
workshops. 

E lesnan lo tuma lugar 
riba 21 di juli, 28 di juli, 
04 di augustus y 11 di 
augustus. E workshop 
aki ta pa hendenan di 18 
aña bay riba y ta costa 
solamente 75,00 florin 
pa participante pa ful e 
workshop. E workshop 
ta consisti di 4 les y e ta 
inclui material y tambe 
cos di bebe. 

Manera menciona anteri- 
ormente e lo tuma lugar 
na Cosecha San Nicolas 


den nan centro creativo 
cuminsando di 7:00pm 
pa 9:00pm. 

Inscripcion p’e workshop 
ta tuma lugar na Cosecha 
San Nicolas of na Cose- 
cha Oranjestad. 

Pa mas informacion por 
tuma contact cu Cose- 
cha San Nicolas na tele- 
fon 5878708 ofCosecha 
Oranjestad na telefon 
5878709. 

Tambe por bishita e pa- 
gina di Facebook di Cose- 
cha, www.facebook.com/ 
Aruba-Cosecha pa mas 
informacion. 

Parlamento integro lo percura pa no hinca Aruba mas den debe 

POR ta para pa introduccion di organonan cu ta 
yuda controla Parlamento y ehecucion di Gobierno 



DIAHUEBS anochi 
a tuma luga e debate pa 
Millennials den Cas di 
Cultura pa cual lider di 
POR Otmar Oduber kier 
a duna palabranan di 
pabien na organisador- 
nan y tambe na tur cu 
a participa pa por duna 
informacion na e grupo 
di hobennan. Un grupo 
sumamente importante, 
un grupo cu ta critico y 
cu kier pa manera e cos 
ta e wordo bisa. E grupo 
aki contrario na genera- 
cionnan anterior ta esun 
cu lo fiha e caracter di 
eleccion venidero. 

Actualmente tin mas di 
20 mil Millennial na 
Aruba y e biaha aki e 
grupo aki lo ta esun cu 
lo influencia esunnan 
di generacionnan mas 
grandi, contrario na antes 
unda cu e grandinan ta 
influencia e generacion 
ald. E generacion aki kier 
participacion, nan kier 
mira cosnan positivo, 


nan lder mira cu tin tra- 
bou mayan, nan kier mira 
e parti progresista di e 
pais, nan lder mira e parti 
pragmatico cu bo ta at- 
ende problemanan cu ne 
y ta p’esey Partido POR 
E Forsa Nobo a wordo 
funda y t’ey awe pa sirbi 
comunidad di Aruba. 

Durante di e prome tan- 
da di e debate e topi- 
conan cu a bin dilanti 
ta finanza publico, edu- 
cacion y criminalidad. 
Si enfoca unrato riba 
finanza publico, Mil- 
lennials ta considera e 
topico di debe nacional 
como uno sumamente 
importante, segun fondo 
monetario (IMF) un pais 
ta sostenibel si ta premira 
cu e “debt to GDP ratio” 
ta keda na un nivel abou 
of a lo menos ta baha na 
un nivel aceptabel den 
termino largo. 

Ta conoci cu nos debe na- 
cional actualmente ta na 
86% di nos GDP segun 


fuente CAFT. Cada lider 
a wordo puntra si nan 
ta considera esaki sos- 
tenibel y kico lo haci pa 
mantene finanza publico 
sostenibel den un perio- 
do rasonabel (4 aña). 

Sr. Oduber a splica cu 
finanza publico ta un 
problema serio y awe 
practicamente 10 siman 
for di eleccion, corec- 
cion di e problema aki ta 
cuminsa cu e eleccion cu 
nos ta bay tin pa bin cu 
un Parlamento integro 
cu ta controla y haci e 
trabou berdadero pa un 
Gobierno no sigui hinca 
e pais den mas debe, esey 
ta na prome luga. 

Na di dos luga nos tincu 
percura pa bo tin bo or- 
ganonan y institucionnan 
(Algemene rekenkam- 
mer, Centrale Accoun- 
tantsdienst (CAD, etc.) 
ekipa cu personal y ma- 
terialnan necesario, pa- 
sobra nan ta mantene 
e Ministernan den liña 


Job Divi & Tamarijn Aruha 

Opportunity /r ' 1 n( uii<c{ 



WE ARE LOOKING FOR A: 

FRONT OFFICE CLERK 


Qualifications: 

• MAVO education or equivalent 

• Customer Service Training 

• Telephone Skills Training 

• Fluent in English, Spanish, Dutch and Papiamento 

Knowledge, Skills & Abilities: 

• Good communication skills- verbal & written; 

• Good computer skills 

• Ability to solve problems and follow up 

• Customer- oriented 

• Pleasant Personality 

Duties & Responsibilities: 

• Responsible for giving quality service to our guests and maintain positive 
guest relations at all times 

• Handle check- ins and check- outs according to procedures 

• Ensure proper welcome to (repeat) guests and special amenity 

• Must be able to handle guest complaints professionaly and courteously 

• Following procedures for cashiering, cashier’s report, dropping of enveloppes 
and securing of banks 

• Use proper telephone etiquette and answering techniques when answering the 
telephone 

• Anticipate guests’ needs, respond promptly and acknowledge all guests, at all 
times 


Apply at the HR department located at Tamarijn Aruba Beach Resort 
J.E. Irausquin Boulevard #41 
Tel: 525-5241 

From Monday to Friday — 8:00 am - 1:00 pm / 2:00 pm - 5:00 pm 
E-mail: hr@megaresorts.com 


corecto y recto, esald ta 
algo cu no t’ey actual- 
mente y mester percura 
pa e wordo reinstitui. 

Lider di POR a sigui 
splica cu na di tres luga 
mester percura pa nos 
finanza publico no sola- 
mente wordo reenforsa a 
traves di e diferente in- 
stitutonan, pero percura 
tambe cu tin organonan 
cu ta yuda controla Par- 
lamento y ehecucion di 
Gobierno. 

Ora cu nos logra esey, 


nos mester traha hunto 
cu esey pa logra un eco- 
nomia fuerte. Reduci 
gasto di Gobierno entre 
20% cu 22% den e prome 
4 añanan aki. Percura 
pa bo privatisa y inde- 
pendisa un cantidad di 
servicionnan cu no ta 
di Gobierno y hunto cu 
esaki percura cu bo ta 
bay cu un reforma fiscal 
caminda cu bo ta bay 
di belasting directo pa 
indirecto unda cu bo ta 
incentiva companianan 
existente. 

Cu hopi experencia den Polis y sector priva 

A lansa Robert Candelaria 
como candidato nobo pa AVP 

E ta convenci di por colabora mas riba tereno di husticia y siguridad 

PG. 8 - 9 


ROBERT Candelaria ta bini di un mama 
Arubiano, wela Arubiano, casa Arubiano, 
yiunan Arubiano y su prome trabou despues 
di su estudio tabata na Aruba. Esey ta haci 
cu el a opta pa duna bek na e pais cu tanto 
a ofrece oportunidadnan den su bida. 

“Awe mi ta para aki boso dilanti cu un sen- 
tido di profundo humildes pa informa boso 
cu mi a wordo acerca dor di nos Ministro 
Presidente y Lider di partido AVP, Mike 
Eman, pa join e team di AVP y sirbi e pais 
tan stima aki”, asina el a inicia su discurso 
diahuebs mainta dilanti un cantidad di ex- 
Polis, famia, Ministernan, Parlamentarionan, 
candidatonan y invitadonan den cas di Par- 
tido AVP na Playa. 

“Mi a bira Polis pasobra di ora mi tin tino y 
m’a siña papia mi a bisa cu mi kier bira Polis. 
Ora mi a cuminsa mi carera policial despues 
di mi estudio na NPA na Apeldoorn, ta na 
Aruba mi a cuminsa. Aki mi a traha cu hopi 


di e Polisnan cu ya a baha cu pensioen of ya 
no ta hunto cu nos mas. Di nan mi a siña 
kico ta nifica pa sirbi bo pais. Diploma ta 
un cos, pero siña di experencia di esunnan 
mas grandi cu bo ta priceless”, asina Robert 
Candelaria a duna di conoce. 

Despues el a traha tambe den sector priva, 
tanto na Aruba como na Corsou. 

Den su carera el a siña con Gobierno ta fun- 
ciona, pero tambe con empresanan priva ta 
funciona. E ta compronde e idioma di Gobi- 
erno, pero tambe e idioma pafo di Gobierno 
hopi bon. 

“Awor cu tur lolce mi a siña y tur e experencia 
cu mi a haya, e ta facil pa lceda sinta na canto 
y duna comentario riba esunnan riba veld. 
Ami mester a pensa hopi pa tuma e paso pa 
mi tambe subi veld. E no ta un decision facil, 
pero mi a tum’e, pasobra mi ta kere cu ta riba 
veld so ta gana wega. Mi kier duna bek n’e 
pais cu a duna asina tanto na ami. Mi kier 
sigui sirbi e pais cu a dunami mi mama, mi 
casa, mi yiunan, pero tambe mi famia grandi 
Paskel y Heronimo, mi amigonan y colega- 
nan y tur mi rumannan den Cristo. 

E partido AVP a haci hopi y logra hopi den 
e ultimo añanan y mi kier duna mi parti pa 
sigui hiba e pais aki dilanti cu mi experencia”, 
di acuerdo cu Robert Candelaria. 


E ta reconoce cu Aruba tin retonan grandi 
riba tereno di siguridad. Parti di nos pueblo 
ta sinti su mes insigur. Criminalidad ta parce 
di ta aumentando y esey ta algo cu mester 
combati. Criminalidad tin hopi aspecto. E 
ta cuminsa cu e mucha cu ta comete vandal- 
ismo, e grupo cu ta tira atraco y otro actonan 
criminal violento, esunnan cu ta horta auto, 
te na crimen internacional cu ta crusa nos 
frontera cu ta haci negoshi ilegal den arma, 
droga y awor hasta cu hende. 


A pesar cu e reto ta grandi, e ta sinti su mes 
sigur pa lucha contra esaki cu e tremendo 
Cuerpo Policial cu nos tin y otro servicionan 
den e cadena hudicial manera Ministerio 
Publico, KIA, IASA, etc., E1 a traha den e 
cadena hudicial ald den Cuerpo Policial y 
p’esey e por papia. 

“Ami por bisa cu Aruba tin e miho Cuerpo 
Policial den nos region y mi por bisa esey, 
pasobra ami si por compara”, asina Robert 
Candelaria a bisa cu un bos firme. 

Tin reto nos dilanti, pa laga ciudadanonan 
sinti su mes mas sigur. Nos mester ta real- 
istico cu no na Aruba so, pero rond mundo 
criminalidad ta aumentando. Hende ta care 
menos pa otro y mas pa nan mes. Hende ta 
busca nan bienestar a costo di bienestar di 
otro. Norma y balor tur caminda ta birando 
menos importante. 

“Mi conviccion ta cu pa cos drecha esaki, 
nos mester traha hunto. Husticia tin cu sigui 
bini cu formanan nobo y moderno con pa 
preveni y combati criminalidad. Cambio di 
nos leynan pa duna nos autoridadnan mas 
poder no mester lceda na palabra so, pero 
mester pusha pa leynan pasa pa Polis por ta 
Polis completamente atrobe. 



Pero no ta e cadena hudicial so ta haci Aruba 
safe atrobe. Mayornan tambe mester haya 
yudansa pa nan siña con pa educa nan yiunan 
cu un dosis fuerte di mas norma y balor. 
No duna nan cos so, pero duna nan amor 
y disciplina cu ta mas importante cu mate- 
rial. Scolnan y fundacionnan tin un parti pa 
asisti mayornan den formacion di e siguiente 
generacion. Y laga nos no lubida Iglesianan 
cu mester instrui e pueblo den e palabra di 


Dios”, tabata palabranan bon scogi di Robert 
Candelaria. 

Esunnan cu a cay den man di husticia mes- 
ter wordo siña con pa ta un bon ciudadano 
atrobe. Caminda mester di castigo di ley ta 
haci esey pero caminda mester di rehabili- 
tacion mester haci esey tambe. E man duro 
di husticia mester traha hunto cu e man di 
compasion pa nos tin un bon comunidad. 
Asina so nos por cambia Aruba y sigui bira 
miho, ora tur asumi nan responsabilidad y 
contribui na un miho Aruba. Mas Polis riba 
caya so y cera hende mas largo no ta e unico 
solucion. 

“Ami lo duna tur cu mi por pa sigui ekipa 
nos instancianan hudicial cu loke ta haci 
falta ainda pa nan por sigui sirbi Aruba de 
lo mejor. Mi lo duna tur cu mi por pa haya 
tur persona y instancia traha hunto pa nos 
Pais ta mas sigur cu nunca”, di acuerdo cu 
Candelaria. 

E1 a gradici y reconoce Minister Dowers y 
su ekipo cu a sirbi den un forma incansabel 
e ultimo añanan. E1 a sa di traha duro pa 
laga nos yega te caminda nos ta, cu ta un di 
e islanan mas safe den nos region. Nos tin 
un tremendo Korpschef cu a traha cu alma 
y cuerpo pa sirbi nos. 

“Mi no ta papia di loke nan a conta mi, pero 


ami sa pasobra mi conoce y mi tabatin e 
honor di a traha banda di dj’e. 



Ora nos pueblo ta sosega anochi tranldl, e y 
su team ta cana cu gran preocupacion pa nos 
siguridad. Laga nos sigui traha riba loke ya 
a wordo haci p’asina nos sigui sobresali den 
nos siguridad”. 

E1 a yama tur persona danld pa e sosten cu 
ya e ta ricibiendo. E ta sinti su mes hopi 
honra cu esaki 

“Y na tur cu kier un Aruba mas safe, mas 
dushi, cu mas moral, mas decente, mas fruc- 
tifero, un Aruba manera esun cu bo a crece 
aden, mi ta invita bo pa duna mi bo sosten 
y hunto nos lo logra esald cu poder di Dios”, 
asina Robert Candelaria a termina bisando. 



ARUBA BEACH CLUB RESORT 


One bedroom Deluxe Unit 
Available for 1 week - August 12th to 19th, 2017 
Only Awg 1,300,- for 1 week stay 


Fully equipped and comfortably sleeps 5 people 


1 bedroom with 2 queen beds 
1 small kitchen 

Living area sofa has pull out bed 


1 bathroom 
Living & dining area 

2 TVs (one in bedroom & 
one in living area) 


Interested please call 594-0909 during the following hours 
_9am to 11:30am & 3:30pm to 6pm_ 


Job 

Opportunity 


Divi & Tamarijn Aruba 

nt( 



WE ARE LOOKING FOR A: 

FOOD & BEVERAGE OPERATIONS MANAGER 

We are looking for a creative and dynamic Food & Beverage Operations Manager; 
an initiator who thinks solutions. 


Qualifications: 

• Bachelor’s degree in Hospitality Management or equivalent; 

• Requires experience in high volume F&B operations or other related 
management experience; 

• Vast knowledge of Food and Beverage operations. 

The F&B Operations Manager will be responsible for: 

• Assisting the Food & Beverage Director; 

• Maintaining and evaluating the entire F&B operations; 

• Assigning work to both management and non- management team members; 

• Monitoring Food & Beverage Costs; 

• Develops and implements creative strategies to improve the product; 

• Monitors progress towards set goals and works towards meeting 
objectives. 

Knowledge, Skills & Abilities: 

• Excellent communication and organizational skills; 

• Excellent written and verbal communication skills in different languages; 

• Excellent Leadership skills; 

• Knowledge of proper food handling; 

• Knowledge of food sanitation (HACCP) process; 

We offer: Competitive wages, attractive benefits, a good 
working environment and an opportunity to grow 


Apply at the HR department located at Tamarijn Aruba Beach Resort 
J.E. Irausquin Boulevard # 41; Tel: 525-5241 
From Monday to Friday — 8:00 A.M.- 12: 00 P.M. 

E-mail: hr@megaresorts.com 

Ex colegcmcm policial a expresa nan apoyo 
na candidato di AVP Robert Candelaria 



DOS ex funcionario policial tabata pre- 
sente na cas di partido diahuebs mainta pa 
anuncia Robert Candelaria como candidato 
di AVP den e proximo eleccion Parlamenta- 
rio di dia 22 di september awor. 

Papito Comenencia, ex vocero policial a 
bisa lo siguiente, “Awe ta un dia hopi grandi 
unda cu un persona cu mi a traha cune, un 
persona cu stima Dios kende ta nada menos 
cu Robert Candelaria, ta drenta politica. 

E ta un persona integro cu mi a traha cu 
ne den Cuerpo Policial y cu sa hopi di as- 
pectonan hudicial. Un persona cu despues 
a sigui specialisa su mes den e area di sig- 
uridad. 

E ta un persona cu ta caracterisa su mes p’e 
hecho cu e ta investiga algo prome cu e di- 


cidi kico e ta bay haci. P’esey mi ta sigur cu 
AVP tin den dj’e un persona cu hopi cono- 
cemento den siguridad y criminalidad cu ta 
bay engrandece e pueblo, y partido AVP.” 

Despues di Papito Comenencia a hiba pa- 
labra otro ex funcionario policial, kende 
tambe ta apoya Candelaria, esta Ricardo 
Muller. 

“Mi a bin awe pa splica e sistema con nos 
tabata traha cu sr. Candelaria. Mi a conoce 
sr. Candelaria for di aña 2001 trahando na 
Warda di Polis na Playa. En realidad el a 
yega na aña 2000 y a bay traha na Warda 
di Polis San Nicolas y 2001 el a yega Playa. 
Ken ta sr. Candelaria? Sr. Candelaria tabata 
ploegcommandant na Playa. E ta un persona 
cu ta gusta combersa cu tur hende, e gusta 



nan contribucion (input). E no tabata un 
hende cu ta djis yega bisa kico e kier of kico 
e no kier. E ta scucha tur hende y ta papia 
cu nan. 

E ta purba tur momento pa resolve tur prob- 
lema. Loke mi ta haya bon di sr. Candelaria 
ta cu e ta un persona hopi integro. 

Otro cos mi a nota ta cu ora cu sr. Cande- 
laria a bay recherche, tempo cu mi tabata 
den directiva di sindicato di Polis, ta cu nan 
tabata papia hopi bon di dj’e. E tabata un 
hefe cu ta duna e funcionarionan e chens di 
dicidi kico bo kier haci, y si e mester tuma 
un decision na final, e lo tum’e”, Papito 
Comenencia a bisa. 

Den e ultimo parti di su discurso el a bisa: 
“Otro punto cu mi mester trece dilanti ta 
cu hopi biaha, ora cu Inspectornan yega 
for di Hulanda, nos como sindicato ta bisa 
laga nan traha den tur departamento. Den 
caso di Candelaria el a traha den tur depar- 
tamento. 

Pues e conoce Cuerpo Policial den su to- 
talidad, el a traha recherche, straatdienst y 
ultimo el a bira hefe y miembro di staff di 
Cuerpo Policial. Pa loke ta husticia, Can- 
delaria ta un bon persona cu sa hopi loke 
ta encera e trabou di Polis. Mi kier yama 
Candelaria bon bini den e famia di AVP.” 



Smtonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Prome congreso di envehecimento activo na Aruba 



FUNDACION Move- 
miento ta Bida (FMTB) 
den luna di oktober e aña 
aki ta organisa e promer 
congreso di enveheci- 
mento activo (Active Ag- 
ing) na Aruba . 

Esaki lo tuma lugar dia 
14 di oktober den Cas di 
Cultura na unda lo bay 
tin diferente expertonan 
internacional y local cu 
lo hiba palabra. Tur es- 
aki ta posibel danki na e 
cooperacion di Physical 
Activity Network of the 
Americas (RAFA/PANA) 
y La Red de Actividad 
Fisica de América, ca- 
pitulo de Puerto Rico 
(RAFA-PUR) na cual 
FMTB ta afilia. 

E expertonan ta bin for di 
Merca, Puerto Rico, Chili 


, Corsou y di Aruba. 

Un dia promer cu e con- 
greso 13 di oktober lo 
tin henter dia workshops 
practico cual lo tuma 
lugar na Centro Kibracha 
. E congreso ald ta pa tur 
hende cu tin di hasi cu 
personanan adulto pa 
asina sa con pa tene nan 
activo. FMTB tin mas o 
menos un aña caba un 
programma den differ- 
ente districto na Aruba 
na unda nos adultonan 
ta bai y haya les con pa 
lceda activo na un manera 
recreativo. 

Cu e congreso aki FMTB 
y Aruba ta bay dilanti 
den henter Caribe pa pro- 
move “Active Aging”, ja 
cu ta pa prome biaha cu 
esaki ta worde organisa 


den Caribe. 

Pakiko e congreso aki: 

Pa alerta nos adultonan 
cu nan mester biba mas 
active. 

Pa informa e profesion- 
alnan cu ta traha cu y pa 
nos adultonan di e beni- 
ficio pa promove un bida 
mas saludabel y activo. 
Promove un bida largo di 
actividad fisico pa esnan 
mas jong den nos pobla- 
cion p’asina nan keda 
activo y saludable tambe 
ora nan ta ariba un edad 
avansa. 

Pa kende e congreso aki 
ta: Tur hende ariba e 
edad di 50 aña 
Tur studiantenan di estu- 
dionan avansa 
Profesionalnan individ- 



ual y institutonan cu tin 
di haber cu cuido medico, 
actividad fisico y sector 
social. 

Pa tur esnan cu ta cuida 
hende grandi of cu ta 
traha pa hende grandi. 

FMTB ta sumamente 
contento cu e respaldo 
cu nan ta ricibiendo di 
diferente stakeholders y 
tambe di comercio. Den e 
simanan nos dilanti mas 
informacion lo wordo 
duna p’asina tur hende 
keda na altura di e con- 
greso unico aki pa Aruba. 
Como cu cuponan ta lim- 
ita, y tin basta hende di 
exterior cu lo bin atende 
, localnan por inscribi 
awor caba na oficina di 


FMTB situa den e edifi- 
cio di IBISA. Pa lolce ta 
workshops na Kibraha- 
cha ta permiti solamente 
125 persona cu lo wordo 
parti den grupo di 25 
p’asina lo tin 5 grupo pa 
cada seccion. Inscripcion 
ta costa afl 100 pa perso- 
na cu ta inclui breakfast y 
lunch na cas di Cultura. 

Por yama FMTB na tel 
586-8651 of 594-2546 
Ban siña con pa biba mas 
saludabel y bira mas ac- 
tivo na un manera sano. 
No ta pornada nos Fun- 
dacion ta carga e nomber 
Movemiento ta Bida pa- 
sobra cu movemiento nos 
ta alarga nos bida na un 
manera sano . 


BROWN 

advocaten 

Wij zoeken ter ondersteuning van onze Incasso Afdeling een 

Administratief Medewerk(st)er (m/v) 

De werkzaamheden bestaan ondermeer uit het contact onderhouden 
en corresponderen met clienten en diverse instanties, het opstellen 
van gerechtelijke verzoekschriften en het zelfstandig bewaken van 
incassodossiers, een en ander in nauwe samenwerking met onze 
advocaten. 

Onze voorkeur gaat uit naar de kandidaat die: 

• nauwkeurig en zelfstandig kan werken 

• goede contactuele eigenschappen heeft 

• kritisch en doortastend is 

• ervaring heeft met MS Word en MS Excel, en 

• de opleiding: HAVO, VWO of EPI Unit Economia heeft 
genoten 

Graag ontvangen wij uw sollicitatie met curriculum vitae uiterlijk 
28 juli 2017 gericht aan: 

Brown Advocaten 
T.a.v. mevrouw Carina Croes 
Caya Dr. J.E.M. Arends 12 
Aruba 

Tel.: (0297) 523-4226 
Fax: (0297) 523-4220 
Email: carina @ brownlawyers. com 

Voor vragen kunt u contact opnemen met mevrouw Carina Croes 

Prome Minister Mike Eman y 
BoBario ta aporta na rehabilitacion 
di pista di Rough Riders na Savaneta 



DIARANSON atardi Prome Minister 
Mike Eman tabata na tereno di Rough Rid- 
ers na Savaneta pa presencia con e trabou- 
nan di rehabilitacion di pista di BMX ta 
andando. 

Eman hunto cu BoBario a percura pa mitar 
di e presupuesto necesario p’asina e ekipo 
aki di atletanan local por conta cu un facili- 
dad cu ta na nivel internacional y asina por 
ta ainda mihor prepara pa competencianan 
den exterior. 

Audi Soekandar, head coach di Rough Rid- 
ers a indica cu e encuentro ayera cu e prome 
mandatario tabata hopi fructifero. 

“Nos a elabora hopi cos manera con nos ta 
para n’e momentonan ald cu e pista, cu nos 
tin hopi plan pa termina e pista paso tin 
hopi mucha cu kier sigui cu BMX. ” 

Eman tin varios aña siguiendo y sosteniendo 
e organisacion. Algun aña atras te hasta a 
mira nan competi n’e weganan Panameri- 
cano na Canada. 

“Minister President ta hopi contento di wak 


e muchanan atrobe y el a compromete su 
mes cu e ta bay yuda nos,” Soekandar a bisa. 

E plan cu tin ta pa pone e tereno na Sava- 
neta riba standard di UCI cu ta nifica, entre 
otro, cu e pista ta cambia di direccion. 
“Algo cu normalmente nos no conoce 
na Aruba,” e head coach a duna di con- 
oce. “BMX ta lantando bek... Nos tin e 
muchanan Elite y e chikitonan Striders cu 
ta cuminsa di 2 aña. Nan t’e fundeshi di 
BMX y nos ta wak un futuro hopi grandi 
p’e siguiente añanan.” 

Esaki ta hustamente loke Gabinete Mike 
Eman kier sigui sostene. 

“Si nos inverti trempan, nos ta mira cu nan 
(muchanan) ta crece y desaroya positiva- 
mente. Banda di competencia internacional, 
naturalmente ta importante pa tin facilidad- 
nan di recreo pa kita muchanan for di caya 
y esey ta un inversion importante,” Prome 
Minister Eman a expresa. 

Di mesun manera ta inverti den otro ramo- 



nan di deporte y movecion sano. Durante 
e dos terminonan di gobernacion, Prome 
Minister Mike Eman y programa di BoBario 
a percura pa diferente mehoracion di or- 
ganisacionnan deportivo manera na Calbas 
y Rockets. Hunto cu FCCA a construi can- 
chanan na Bushiri y Madiki y mas reciente 
a habri mini veld di futbol na Angochi y 
pone e prome piedra pa otro na tereno di 
La Fama. 


Donny Rasmijn, Parlamentario di fraccion 
AVP for di bario di Savaneta tambe tabata 
presente y a presencia cu satisfaccion y or- 
guyo e desaroyo positivo aki. 

“E ta un necesidad den e bario di Sava- 
neta; un necesidad p’e muchanan. Atrobe 
e pueblo di Savaneta a pidi p’e y Gobierno 
a cumpli. 

Partido AVP y mi persona semper lo para 

■> r> 

p e. 

Eman: “Nos gobernacion a pone como 
prioridad mehoracion di calidad den bida 
den barionan y nos ta trece esey den cada 
bario di Aruba. Asina ayera nos tabata na 
Angochi, awe nos ta na Savaneta y otro si- 
man nos lo ta na otro caminda.” 

E enfoke aki ta uno cu ta aprecia dor di 
mayor y coachnan pasobra nan ta sinti cu 
nan Gobierno tambe ta sostene nan den 
desaroya y mehora e facilidadnan deportivo. 

Ceramento 
di caminda 
y desviacion 
di trafico en 
conexion cu 
proyecto Watty 
Vos Boulevard 


DEPARTAMENTO di Obra Publico, compania 
Mota Engil y compania di utilidad Setar ta informa 
pueblo di Aruba en general y specialmente nos auto- 
mobilistanan cu ta haci uzo di e caminda principal 
di Oranjestad pa Santa Cruz, cu na e rotonde provi- 
sional di Caya Betico Croes y Watty Vos Boulevard, 
cu diasabra, 15 di juli 2017, ta bay cera e rotonde 
provisional parcialmente pa trafico. 

Setar tin trabounan pa haci relaciona cu e proyecto 
di Watty Vos Boulevard y pa motibo di esaki tin cu 
cera parti di e rotonde menciona. 

Trafico for di Sta. Cruz direccion Oranjestad/ Sabana 
Blanco ta wordo desvia via di e caminda di Cumana 
pa Meiveld y pasa patras di ex edificio di Codemsa y 
bolbe bek rib’e caminda principal di direccion Oran- 
jestad/ Sabana Blanco. 

Trafico di Sabana Blanco ta wordo desvia direc- 
cion Sta Cruz y despues p’e caminda di Cumana 
pa Meiveld y pasa patras di ex edificio di Codemsa 
y bolbe bek rib’e caminda principal pa direccion 
Oranjestad. 

E desviacionan na e rotonde lo keda indica cu bari- 
cadanan y borchinan di aviso. 

Ta cera e caminda menciona entre 7’or di mainta pa 
6’or di atardi. 

Trabounan lo tin un duracion di 1 dia di trabou. 

Nos ta pidi bo(so) persona comprencion y coopera- 
cion p’e trabaonan cu mester tuma lugar y ta pidi 
disculpa pa cuallder inconveniencia cu por surgi. 



80 MESTER DI WASTE BUCKET RESIDENCIAL 
OF COMERCIAL? 




20 yrd 
Big Bucket 


15 yrd 

Junior Bucket 


10 vrd 


&e, 


Small 






ANIMAL RIGHTS ARUBA 


We Wt f arc Wt Idu[ a I r 9 

MALESA DISTEMPER SERCA CACHO 

ANIMAL RIGHTS ARUBA (ARA) pa medio di e comunicado aki ta desea di informa nos 
communidad tocante di e malesa DISTEMPER cu ta asotando nos Pais den e temporada 
aki. 

E nomber scientifico di e malesa di distemper ta Canine distemper. Distemper ta un 
malesa contagioso y serio cu ta wordo causa door di un virus cu ta ataca e cacho su 
organonan, e.o. celebro, tripanan, e organonan respiratorio y tambe su wowonan. E virus 
ta wordo transmiti via aire door di tosamento of niester di un animal infecta, door di urina, 
scupi y sushi di e cacho y tambe contacto directo of indirecto cu un cacho infecta cu 
distemper, por ehempel door di comparti cuminda of awa for di e mesun baki. 

Cachonan di tur edad y tamaño por wordo infecta sinembargo cachonan chiquito di 
menos cu 4 luna di edad ta wordo infecta mas tanto. Mama cacho por transmiti e virus 
tambe via e placenta. Cachonan cu no ta vacuna ta core un risico hopi mas alto di haya 
e.o. distemper. 

Cual ta e simptomanan di distemper? 

E simptomanan mas comun ta nanishi y wowo sushi (manera tin verkoud of wowo malo), 
e cacho ta tosa, diarea, sacamento, keintura, perde apetite y tambe depresion. 

Cual ta e risiconan? 

Distemper por ta hopi serio y ta pega masha liher mes di un cacho pa otro. Vooral si ta 
trata di cachonan cu no ta vacuna. No ta tur cacho lo muri di e malesa pero pa mayoria si 
esaki lo ta e caso. E cachonan cu recupera di e malesa por keda cu problema cu nan 
bista y nan sistema nervioso y cachonan chiquito por keda cu problema cu nan djentenan. 

Con por preveni e malesa? 

Vacuna ta crucial ora ta yega na preveni e.o. e malesa di distemper. E cacho mester haya 
un serie di vacunanan cu ta yuda na preveni pa bo cacho(nan) haya e malesa. E 
vacunanan aki a wordo usa pa hopi añanan caba y a bin ta yuda pa reduci e malesa bao 
di animalnan. Pesey nos di ARA ta recomenda bo persona pa zorg pa bo cacho(nan) 
ricibi nan vacuna tur aña. Den e prome aña e cacho ta ricibi 2 te cu 3 vacuna pero 
despues di esey ta cada aña e ta haya un vacuna cu ta yuda no solamente pa e no haya 
distemper pero tambe contra hopi otro tipo di malesa. No ta kita afor cu un cacho vacuna 
tambe por haya e virus, pero e chens ta menos cu un cacho cu no ta vacuna. 

Si bo a bin den contacto cu un cacho cu tin distemper laba bo mannan bon prome bo 
mishi cu un otro cacho. E virus por biba algun siman pero door di hasi e lugar unda e 
cacho cu tabatatin e malesa a hospeda cu clorox, azijn of ammonia limpi, bo ta mata e 
virus. 

Contact bo Veterinario! 

Si bo ripara cu bo cacho(nan) tin algun di e symptomanan ariba menciona tuma contacto 
mesora cu bo Veterinario. 

Duna un man? 

Bo kier yuda nos of adopta un di nos cachonan? Bishita nos website 
www.animalriqhtsaruba.org of bira amigo via facebook. Pa ayudo financiero bo por hasi 
un donacion na RBC Bank Aruba, number: 30.62.767. 

Servicio pa 
Comunidad 


U- -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Paradera 

Pariba di Brug: 

Seroe Preto 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


rui: 

' Media 

l ir-! ;< 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Partido AVP den forma 
grandi y cu tur honor a 
conmemora Shon A. Eman 

PG. 14-15 

SANTANA Protestant na Playa famia, conocir y 
amigonan a conmemora e echo cu mita siglo pasa 
Shon A. Eman a bandona e mundo ald den forma 
repentino. 

Despues di e ceremonia di ponemento di krans dor 
di famia, partido, Parlamento y Gobierno dominee 
Hazenoot a duna un masha bunita discurso unda el 
a recorda e bida y morto di Shon A. 

E persona kende Shon A tabata a wordo treci dilanti. 
Despues di e discurso di Dominee Hazenoot, Minister 
Benny Sevinger a gradici tur presente y a recorda cada 
un cu awe nos ta biba den libertad, den un democracia 
bibo danki n’e trabounan duro di hendenan manera 
Shon A. Eman y su tata Henny Eman, sr. 

GKMB teniendo control tur caminda 

A topa cu varios criadero di 
sangura den caya grandi 



HOPI persona den Caya Grandi 
a yama y duna keho na Departa- 
mento di Salubridad Publico cu nan 
tin molester di sangura. P’e motibo 
aki empleadonan di Ministerio di 
Salubridad Publico hunto cu esnan 
di Ministerio di Asunto General a 
bay personalmente den caya grandi 
pa papia cu e organisacion di com- 
erciantenan cu tabata preocupa cu 
e situacion. 

Di parti di Ministerio di Salud Pu- 
blico a haci tur posibel p’e seccion 
di GKMB di Departamento di Salud 
Publico por a asisti e comercian- 
tenan den Caya Betico Croes. 

Dianan 11 y 12 di juli 2017 GKMB 
a bishita Caya Grandi y diahuebs 13 
di juli tabata e di 3 dia di control. 
Pe motibo di e yamadanan di keho 
di sangura Directie Volksgezond- 
heid a manda departamento di Gele 
Koorts en Muskieten Bestrijding 
(GKMB) un raport di e situacion, 
kende na su turno a bay haci un 
control den Caya Grandi pa atende 
cu e kehonan. 

E team di GKMB ta na altura di 
loke ta pasando y lo ta sigui tuma 
accion den e dianan benidero. Du- 
rante e control e team di GKMB a 
controla e rails di tram, e rioolnan 
y e fonteinnan. 

Aki GKMB a bin topa cu hopi 
criadero den e rioolnan y di biaha a 
cuminsa basha veneno p’asina caba 
cu e criaderonan. 

E riool y fonteinnan tin awa aden y 
den e awa GKMB a mira larvanan 
di sangura y di biaha a cuminsa 
trata e problema, cual ta pone cu e 
combatimento contra larva tin su 
proceso pa cana. 

Directie Volksgezondheid lo sigui 
informa tur comerciante di cuallder 
trabou encuanto fumigacion di e 
sanguranan. DVG ta spera di por 
informa tur comerciante riba Caya 
Grandi y den cercania debidam- 
ente cu GKMB ta atendiendo cu e 
situacion di sangura, unda nan lo ta 
controlando. Ministerio di Salubri- 
dad Publico ta recorda tur hende pa 
yuda mantene Caya Grandi limpi y 
pa evita criadero di sangura. 

Den e proximo dianan GICMB lo 
ta controlando un biaha mas den 
Caya Grandi. 

Gobierno y TNO Caribbean ta firma 
acuerdo di principio cu parternan 
strategico riba tereno di Cyber Security 



DIARANSON , 28 di juni ultimo, un acu- 
erdo di principio (“Letter of Intent (LOI)”) 
pa explora cooperacion nacional riba tereno 
di Cyber Security a wordo firma pa varios 
stakeholders. 

E partidonan cu a firma tabata Gobierno di 
Aruba, TNO Caribbean y companianan di 
utilidad manera Utilities Aruba NV, WEB 
Aruba NV, SETAR NV y AAA NV. 

Percurando cu e isla di Aruba ta sigur den 
sentido digital pa negoshi, turista y ciudada- 
nonan ta e meta principal di e cooperacion 
cu ta wordo premira riba tereno di Cyber 
Security. 

Esaki ta enfatisa cuanto organisacionnan 
publico y priva na Aruba tin un pensamento 
comun riba un vision pa mantene Aruba 
sigur den forma digital y resistente. 


Un Aruba digital sin duda ta rekeri colabo- 
racion entre tur stakeholder cu tin nan parti 
den un responsabilidad comun. Na Ingles un 
cooperacion asina ta wordo yama “National 
Cyber Security Governance”. 

E menasa digital cu organisacionnan critico 
ta enfrentando awendia ta universal, mun- 
dial y tin e potencial pa interumpi e bida 
diario den casi tur sector di e economia. 
Negoshinan y ciudadanonan ta uzando 
internet y ta depende mas y mas riba nan 
bon funcionamento di nan computer y 
tecnologia pa informacion y comunicacion. 

Mientras cu Aruba tin conexion y disponibi- 
lidad halto di internet, e seguridad, integri- 
dad y continuidad mester wordo mantene 
p’e ciudadano, negoshinan y Gobierno na 
tur momento. 

Gobierno di Aruba a compromete su mes 


pa establece un structura di cooperacion 
pa loke ta Cyber Security na Aruba. Na 
april 2017, Veiligheidienst Aruba (VDA) 
a organisa e ‘Aruba Critical Infrastructure 
Seminar’ (ACIS) cu a enfoca rib’e topico aki. 

Como follow-up, riba 28 di juni 2017, un 
‘National Cyber Security workshop’ patro- 
sina pa VDA y facilita pa expertonan di 
TNO a wordo teni. 

Na e workshop aki a asiti mas cu 50 par- 
ticipante di 15 organisacion y infrastructura 
critico cu a duna input p’e futuro ‘Nacional 
Cyber Security Plan’. E workshop aki a cul- 
mina den firmamento di e LOI ariba men- 
ciona. E partnernnan lo forma un comision 
cu ta bay traha rib’e structura di cooperacion 
den e lunanan nos dilanti. 

Tambe lo expande e cooperacion cu mas 
organsiacion of infrastructura. 

E aña aki ta organisa e di 20 edicion consecutivo di Copa Noord 




DIARANSON anochi na Mi Dudu Bar & Restaurant a tuma 
luga e rueda di prensa di Copa Noord 2017 y e aña aki SuperPlus 
softball team ta organisa e campeonato. 

Copa Noord ta un torneo cu ta existi pa hopi aña caba. Team Mon- 
taña Braves a organisa e prome Copa Noord. E torneo a sigui existi 
pa algun aña y despues a para pa basta aña largo. Sinembargo, 20 
aña pasa e team di Calabas Blue Jays a dicidi cu Noord no por lceda 
sin su torneo y a cuminsa bek cu e torneo di Copa Noord. Cada aña 
un di e teamnan cu ta participa n’e torneo ta haya oportunidad pa 
organisa e campeonato. 

E aña aki e reto ta pa SuperPlus, pasobra nan tin di haci cu e tor- 
neo ta uno exitoso mirando cu ta celebra e di 20 aña consecutivo 
di Copa Noord. E torneo lo dura 6 siman largo rib’e fechanan: 30 
di juli, 6 - 13 -20-26-27 di augustus y e final lo ta dia 3 di 
september 2017. 

P’esey SuperPlus ta invita pueblo di Aruba y muy en special e pueblo 
di Noord pa yega n’e apertura di Copa Noord cu lo tuma luga dia 
30 di juli 2017. Pa 10:00 di mainta lo tin e desfile di e teamnan 
participante acompaña pa Massive Brassband cu lo duna un show 
espectacular. Despues di e ceremonia oficial y tiramento di lot e 
weganan lo start pa 11:30 di mainta. 


Pa clausura e dia di apertura 8:00 di anochi e banda D’Licious lo 
deleita un y tur cu bon musica. Bar y cushina naturalmente lo ta 
bon surti. 

Superplus softball team ta yama danki na tur nuebe team cu ta par- 
ticipa den e torneo cu ta Bad Boys, Calabas Blue Jays, Kudawecha 
Indians, Kudawecha Redsldns, Mariners, Montaña Braves, Royal 
Power, Tanki Leendert Giants y SuperPlus y deseanan hopi exito 
cu e weganan. 

Nos ta gradici tur nos sponsornan: Brouwerij Nacional Balashi, 
PriceSmart, Banco di Caribe, sr. Thode y Healing Hands Massage 
y Final Touch pa nan aporte na Copa Noord 2017. 

No por keda sin gradici Debby y Chomon di Mi Dudu Bar & Res- 
taurant pa permiti pa haci e rueda di prensa tuma luga na Mi Dudu. 

Superplus softball team ta invita tur fanatico di bon softball, 
pueblo di Aruba y muy en special e pueblo di Noord pa asisti na e 
weganan y aporta na e torneo cu ta priminti di bira un torneo di 
weganan na nivel y e ambiente na veld lo ta sigura. Masha danki 
y nos ta spera tur hende dia 30 di juli 2017 pa 10:00 di mainta na 
Kudawecha Ballpark. 

Clarisca Velasquez (AVP) den reunion na Angochi: 

Semper nos a scucha y traha pa pueblo 



DURANTE e encuentro politico cu AVP a tene na Angochi tabata 
presente diferente candidato di partido berde. Den un encuentro 
cu e habitantenan, a papia di tur e proyectonan cu a wordo realisa 
caba, y tur loke cu ta den ehecucion. Pero tambe e motibonan pa- 
kico AVP mester haya e apoyo di pueblo pa sigui cu e bon trabou 
cu a bin ta haciendo. 

Den su presentacion na e habitantenan presente, Clarisca Velas- 
quez a splica cu ta masha importante pa scucha e pueblo, pasobra 
“scuchando pueblo, nos a haci e trabou e ultimo 8 añanan. Nos lder 
sigui scucha boso pasobra nos kier continua cu e trabou”, el a bisa. 
E tipo di encuentronan aki, e candidato a bisa, ta un bon momento 
pa sa tur kico e habitantenan kier of si nan tin pregunta, pa haci 
esaki tambe. 

Tambe el a bisa cu tur e candidatonan ta hopi orguyoso di Mike 
Eman, cu no ta solamente nan lider pero ta guia nan den tur asunto. 
Asina bou guia di e lider a logra drenta Santa Cruz e ultimo cam- 
paña y awor ta sigui busca confiansa di e habitantenan pa sigui 
cu e trabou cu a bin ta haciendo. Asina el a splica tambe di e. o. 


leynan di trafico cu e siman aki a pasa den Parlamento, con e Go- 
bierno desde 2009 a bin ta enfocando riba e ser humano ora cu e 
economia tabata -15. 

Pero tambe a repasa otro logronan, maner reparatie-toeslag; ma- 
manan soltero a haya un suma extra y onderstand a subi cu 25% 
mientras cu a introduci pensioen obligatorio. No solamente e sector 
ey a wordo mehora, pero tambe e empleadonan publico. 

Despues di tur esey, a concentra riba desaroyo di producto Aruba 
y a mehora e infrastructura, creando e linear park cu a pone Aruba 
move, tanto grandi como chikito. 

“Proyectonan cu tabatin 30 aña para, Gobierno a logra ehecuta 
nan, manera hospital, containerhaven, Green Corridor, y Watty 
Vos Blvd. Cuatro proyecto den un periodo danki na Mike Eman y 
su Gobierno”, Velasquez a bisa. 

E candidato, y Parlamentario, a bisa cu e lo ta bishitando Angochi 
hunto cu su team pa haya e apoyo necesario den e eleccionnan di 
22 di september awor. 


ATENCION! PARTICIPACION 


AWEMainta ta acepta publicacion di 
comunicado di prensa (press release) 
acompaña cu foto digital asumiendo cu 
e persona of e instancia cu a somete e 
comunicado di prensa pa publicacion tin 
derecho of autoridad pa publica of usa e 
material digital cu a ser somete pa publi- 
cacion. 


E presentacion di e comunicado di prensa 
pa publication den AWEMainta ta ensera 
cu e persona of instancia ta asegura cu e tin 
derecho of autoridad pa publica e material 
digital y cu e ta acepta sin ningun reserva 
pa indemnifica y proteha AWEMainta por 
completo contra di cualkier demanda of 
causa pa daño y prehuicio cu ta ser alega 


contra AWEMainta pa motibo di cualkier 
violacion di derecho di autor, cualkier otro 
derecho intelectual of otro derecho civil of 
contractual. 

Gerencia 

Ling & Sons 
Kidsfest 2017 

LING & Sons ta contento di anuncia cu e aña aki lo tuma lugar un bes mas e 
grandioso Kidsfest Event. 

Evento aki ta tuma lugar diasabra 29 di juli di 10’or di mainta te cu 5’or di atardi 
na unda cu tur mucha ta invita pa participa. 

Evento aki ta gratis pa henter famia. Lo tin masha hopi actividad pa mucha 
manera dinojump, carousel, gladiator ring, trampolin, wega estilo di kermis, 
Micky y Minnie y Moana tambe lo tey presente. 

Evento aki ta uno na unda henter famia por bin pasa un dia hunto agradabel. 
Pa mayornan Ling & Sons lo pone mesa cu stoel den area fresco p’asina e mayor 
por relax mientras e muchanan ta hunga. 

Den tienda mes lo tin varios tastings y e supermercado lo tin su Back to School 
Sale. Clientenan por probecha di ofertanan special riba productonan di Back to 
School. 

Ademas di esaki Ling & Sons den transcurso di e evento lo organisa diferente 
wega y competencia na unda muchanan por gana premio. 

Pa mas informacion bishita lingandsons.com of facebook.com/lingandsons 



6 cor&tf J/ibfco 

Tel: 583-1400 Fax: 583-1444 




((J)j BANCO Dl CARIBE 








OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 14 Jul, 2017 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.38 

1.40 


1.42 

Zwitserse frank 
(per 100) 

CHF 

183.78 

184.50 


185.30 

Pond sterling 

GBP 

2.24 

2.29 


2.35 

Japanse yen 
(per 10.000) 

JPY 

156.06 

157.48 


159.06 

EURO 
(per 100) 

EUR 

201.47 

203.31 


205.35 

Deense kroon 
(per 100) 

DKK 

26.36 

27.08 


27.88 

Noorse kroon 
(per 100) 

NOK 

20.65 

21.37 


22.17 

Zweedse kroon 
(per 100) 

SEK 

20.31 

21.03 


21.83 


Digicel ta celebrando 
su di 14 aniversario 
cu ofertanan special 



E aña aki Digicel lo ta celebrando su di 14 ani- 
versario y lo bay tin ofertanan special pa nan 
cliente existente y clientenan nobo. Clientenan 
lo tin e oportunidad pa cumpra diferente celular 
y sin lubida nos Samsung J2. 

E smartphone Samsung J2 tin un touch screen 
di 4.70 inch cu un resolucion di 540 pixel pa 
960 pixel. Tambe e celular tin un espacio intemo 
di 8GB cu por expande te cu 128GB haciendo 
uzo di un microSD card. E camara primario ta 
di 5 megapixel y e front shooter pa selfies ta di 
2 megapixel. 

E biaha aki na lugar di paga Afl. 299 bo ta ricibi 
e Samsung J2 gratis cu un contract di Hybrid 
Small di 1 aña. E oferta aki ta valido diasabra 
awor na tur nos localidad y tanten cu tin den 
stock. 

Bin celebra nos di 14 aniversario na Digicel Tan- 
ki Leendert y disfruta di nos prijsnan atractivo 
di celularnan. Clientenan tin e oportunidad di 
gana diferente premio. Diasabra awor 15 di juli 
pasa bishita Digicel Tanki Leendert y ricibi bo 
regalo y na mes momento bo lo ta participando 
pa un premio cu e compra di bo celular. 

Lo anuncia e ganado di e premio di Digicel dia 
17 di juli y tin algun condicion aplicabel. 

Desde 10:00 AM te cu 12:00 PM naTanki Leen- 
dert tambe lo conta cu presencia di radio Mas- 
sive FM live cu su DJ Easy B y e Embahador di 
Digicel Zyon tambe lo t’ey pa celebra cu Digicel. 
Pasa na Digicel Tanld Leendert y celebra cu nos 
na momento cu bo ta cumpra bo telefon nobo. 

ARA ta informa comunidad tocante 

Malesa DISTEMPER 
cu ta asotando nos 
pais e temporada aki 

ANIMAL Rights Aruba (ARA) pa medio di e comunicado aki ta desea 
di informa nos comunidad tocante di e malesa DISTEMPER cu ta 
asotando nos pais den e temporada aki. 

E nomber cientifico di e malesa di distemper ta Canine Distemper. 
Distemper ta un malesa contagioso y serio cu ta wordo causa dor di 
un virus cu ta ataca e cacho su organonan, e. o. celebro, tripanan, e 
organonan respiratorio y tambe su wowonan. 

E virus ta wordo transmiti via aire dor di tosamento of niester di un 
animal infecta, dor di urina, scupi y sushi di e cacho y tambe contacto 
directo of indirecto cu un cacho infecta cu distemper, p. e. dor di com- 
parti cuminda of awa for di e mesun baki. 

Cachonan di tur edad y tamaño por wordo infecta, sinembargo, ca- 
chonan chikito di menos cu 4 luna di edad ta wordo infecta mas tanto. 
Mama cacho por transmiti e virus tambe via e placenta. Cachonan cu 
no ta vacuna ta core un risico hopi mas alto di haya e. o. distemper. 

Cual ta e simptomanan di distemper? 

E simptomanan mas comun ta nanishi y wowo sushi (manera tin verlc- 
oud of wowo malo), e cacho ta tosa, diarea, sacamento, keintura, perde 
apetite y tambe depresion. 

Cual ta e risiconan? 

Distemper por ta hopi serio y ta pega masha lihe mes di un cacho pa 
otro. Vooral si ta trata di cachonan cu no ta vacuna. No ta tur cacho lo 
muri di e malesa pero pa mayoria si esaki lo ta e caso. E cachonan cu 
recupera di e malesa por keda cu problema cu nan bista y nan sistema 
nervioso y cachonan chikito por keda cu problema cu nan djentenan. 

Con por preveni e malesa? 

Vacuna ta crucial ora ta yega na preveni e. o. e malesa di distemper. E 
cacho mester haya un serie di vacunanan cu ta yuda na preveni pa bo 
cacho(nan) haya e malesa. E vacunanan ald a wordo uza pa hopi añanan 
caba y a bin ta yuda pa reduci e malesa bao di animalnan. 

P’esey nos di ARA ta recomenda bo persona pa zorg pa bo cacho(nan) 
ricibi nan vacuna tur aña. Den e prome aña e cacho ta ricibi 2 te cu 3 
vacuna pero despues di esey ta cada aña e ta haya un vacuna cu ta yuda 
no solamente p’e no haya distemper pero tambe contra hopi otro tipo 
di malesa. No ta ldta afo cu un cacho vacuna tambe por haya e virus, 
pero e chens ta menos cu un cacho cu no ta vacuna. 

Si bo a bin den contacto cu un cacho cu tin distemper laba bo mannan 
bon prome bo mishi cu un otro cacho. E virus por biba algun siman 
pero dor di haci e lugar unda e cacho cu tabatin e malesa a hospeda cu 
clorox, azijn of ammonia limpi, bo ta mata e virus. 

Contact bo Veterinario! 

Si bo ripara cu bo cacho(nan) tin algun di e simptomanan ariba men- 
ciona tuma contacto mesora cu bo Veterinario. 

Duna un man? 

Bo kier yuda nos of adopta un di nos cachonan? Bishita nos website 
www.animalrightsaruba.org of bira amigo via Facebook. Pa ayudo finan- 
ciero bo por haci un donacion na RBC Bank Aruba, number: 30.62.767. 


Xp resa bo mes 

Opinion personal tocante 

Partidonan pro 
Matrimonio di 
Mesun Sexo 

Skirbi pa: Omaira Britten 

UN feliz mainta pueblo di Aruba. Prome cu tur cos ban gradici Dios 
cu nos por a habri nos wowonan awe mainta. Ban ta mas cuidadoso y 
respeta otro manera Hesus a siña nos unda den e ley di Dios su man- 
damento ta poni: STIMA BO PROHIMO MANERA BO MES. 

Stop di calumia otro, ofende otro sin mester en bes di haci oracion pa 
Dios guia nos isla p’e proximo eleccion unda bo voto ta importante 
como unico doño di Aruba pa scoge e gobernantenan cu tin di dirigi 
nos isla poniendo Dios na prome lugar. 

Ayera mi a scucha e debate cu preguntanan lansa hopi bon y ta algun 
bon contesta te momento cu e pregunta clave “Si” of “No” a bin dilanti 
unda a puntra cua partido ta pro MATRIMONIO DI MESUN SEXO. 
Ad Dios a permiti pa desenmascara tur esnan cu a bisa “SI” cu a bende 
TATA TODOPODEROSO manera fariseonan pa gana voto y poder. 
Esaldnan ta yama nan mes Cristian-Democratico? Asina Hesus a wordo 
crucifica pa Hudas pa placa, placa, placa, poder, poder, poder. 

Pueblo di Dios boso lo lder vota pa un partido Anti-Cristian. Boso lder 
mira e furia di Dios manera a sosode cu Sodoma y Gomora? Ami tin tres 
yiu hoben y un nieto y mi no ta desea pa nan pasa den e furia di Dios. 
Habri boso wowonan y mira ken boso lder pa representa boso como 
doño di Aruba pa un miho futuro cu un meta pone boso como pueblo 
na prome luga guia pa Dios y su unico yiu Hesus cu a bin na mundo 
pa salba nos. 

No keda sin bay vota! E ta un derecho di tur ciudadano cu stima nan 
pais y ta desea di mira nan pais progresa. 

Awo t’e oportunidad di tuma boso decision dia 22 di september 2017. 
Vota pa wordo guia pa Dios of vota pa wordo trapa p’e enemigo cu lo 
bin pa destrui y mata? 

Pensa bon, bay na rudia y pidi Dios SALBA NOS ISLA DI WORDO 
CASTIGA. 

Cada suplica di e pueblo di Dios lo wordo scucha, pasobra e ta un Tata 
Fiel. Esnan cu vota contra Dios mayan no yora malay y culpa Dios p’e 
castigo ricibi manera e pueblo di Israel a warda 40 aña pa drenta e tera 
prometi pa nan mesun culpa desobedeciendo Tata Celestial. 

Mi no ta un fanatico simplemente mi ta un yiu cu ta obedece su Tata 
mescos cu mi a obedece mi tata terenal. 

Mi ultimo palabra ta: Esun cu tin orea, tende, y esnan cu tin wowo, 
mira, y si bo tuma un mal decision, biba cu e culpa y tur lolce bin su tras. 
Pueblo di Dios, hobennan lanta riba y scucha bos di boso tata vota 
consciente no pa material cu lo caba pero pa un miho futuro pa boso 
yiunan por disfruta di boso bon. 

Ban uni den oracion y pidi Dios sigui guia nos pais Aruba. No sea fariseo 
bay misa tur diadomingo, tuma Santa Hostia, cana Caminda di Cruz 
tur Diabierna Santo y por ultimo traiciona bo tata, bo isla Aruba futuro 
di bo yiunan. Lesa den bijbel unda dios a papia bon cla: 1 Corintios 
6:18 Dios bendiciona E pueblo di Aruba. 

Departamento di inspeccion lo vigila y controla calidad enseñansa 

POR den proximo gobernacion lo percura pa scolnan 
ofrece mesun calidad di enseñansa pa tur hoben 


Segun Otmar Oduber 

BASA rib’e raport di Unesco, nos porcen- 
tahe di muchanan cu ta atende scol ta halto. 
Sin embargo, e cantidad di “drop-outs” ta 
alarmante. P. e., 10% di adolescentenan no 
ta caba scol secundario. 

Fuera di esaki, a base di un encuesta cu or- 
ganisadornan di e debate pa Millennials a 
haci, ta indica cu personanan ta di opinion 
cu e nivel di educacion a cay atras y cu po- 
sibilidadnan pa haya trabou despues di caba 
scol ta limita, algo cu POR tambe a constata 
den combersacion cu diferente hoben. 

Durante di e debate di Millennials cu a tuma 
luga diahuebs den Cas di Cultura, lidernan 
mester a contesta si nan lo subi of baha e 
presupuesto anual di educacion y riba kico 
specifico lo desea di inverti, p. e. riba calidad 
di docente, tecnologia na scol, infrastructura, 
of algo otro. 

Tambe mester a menciona con lo yega na e 
financiamento p’e accionnan ald? 

Pa partido Puebo Orguyoso y Respeta e ta 
importante pa nos sistema di enseñansa 
completo bira uno cu ta inclusivo di berdad. 
“Flopi biaha nos ta segrega nos hobennan y 
limita nan oportunidadnan y ta stigmatisa 
e muchanan na scol cual ta pone nan perde 
cierto oportunidadnan den bida. 

Locual cu ta responsabel segun nos presu- 
puesto ta locual cu nos mester por pone 
disponibel pa enseñansa y asina percura pa 
bienestar di e pais y e futuro di e proximo 
generacion”, Oduber ta splica. 

“POR ta para pa “quality assurance pro- 
gram” unda cu scolnan a base di indicador- 
nan ta midi nan mes y controla nan mes pa 
tur scol akinan na Aruba tin e mesun calidad 
di enseñansa pa tur hoben cu ta participa. 
Percura pa tin un “quality inspeccion” pro- 
gram caminda cu bo ta pone departamen- 
tonan di inspeccion hunto cu e scolnan pa 
por controla y vigila e calidad di enseñansa 
cu ta wordo spera di inspeccion”, lider di 
POR ta mustra. 

“Tambe lo percura pa un tipo di leerlingvolg- 
systeem caminda cu mayornan, docentenan 
y maneho, tur na un forma digital ta conecta 
cu otro pa por sigui e proceso di e hobennan. 
Pa loke ta e problema di “drop-outs”, mester 
atende prome cu e yega asina leu. 


Por haci esaki si brinda e opcion pa tin “sum- 
mer schools” y “rebound schools”, caminda 
e maestro ta haya e oportunidad di saca e 
mucha for di e ldas y duna e mucha e aten- 
cion pa despues bin cu ne bek, sin cu e ta 
bay a costo di otro hobennan cu ta studiando 
den e mesun ldas ey”, sr. Oduber ta splica. 

‘Pa loke ta e maestronan tambe POR lo 
percura pa duna atencion n’e situacion 
actual mester percura pa inverti den nos 
maestronan/docentenan. Percura pa nan 
wordo recompensa segun nan prestacion y 


elimina e situcion cu maestronan ta lceda 
stagna y frustra den un funcion sin aumento 
di salario. 

Tambe ta hopi importante pa na scolnan ba- 
sico tin docentenan dedica na cierto vaknan 
(p. e. Hulandes, Rekenen) ta esun cu ta duna 
e les. Mescos ta conta pa Gymnastiek cu 
mester wordo duna na scolnan basico dor di 
personanan cu ta gradua den e materia aki. 
Finalmente e cambionan aki lo ta na benefi- 
cio di e propio hoben”, sr. Oduber a termina 
bisando. 

Arubiano a auspicia di dos wega di Gold Cup 

Richard Dijkhoff tabata 

"match commissioner 

di CONCACAF 

Awor den wega di futbol entre Merca y Martinique 



DIARAZON ultimo dia 12 di juli pa 9:00pm a tuma lugar e 
wega di futbol entre Merca y Martinique na Tampa, Florida den 
“Raymond James Stadium”. Mescos cu den fin di siman, e biaha 
aki atrobe CONCACAF a scoge ing. Richard Dijkhoff, Presidente di 
AVB di Aruba pa t’e “Match Commissioner” hunto cu un referee, 
dos assistant referee y un “fourth official”. 

Esaki tabata di 10 wega di e “Gold Cup” cu a caba di inicia y lo 
termina dia 26 di juli proximo na Merca, unda paisnan afilia na 
CONCACAF ta participa. 

Ta bon pa splica cu e rol di un “Match Commissioner” ta pa rep- 
resenta CONCACAF den forma oficial durante e wega. Den caso 
di cualkier incidente, e comision di CONCACAF lo tene cuenta 
cu e raport di e “Match Commissioner” y di e referee. Pues ta un 
posicion masha importante durante e weganan pa clasificacion aki. 
Cu esaki ta demostra un biaha mas e respet y admiracion grandi cu 
CONCACAF tin no solamente pa Arubaanse Voetbal Bond pero 
tambe pa su Presidente, esta Richard Dijkhoff. 

E aña aki ta di 14 edicion CONCACAF Gold Cup di Norte, Centro 
America y di Caribe. Tambe e ta di 24 campeonato total di CON- 
CACAF den e region. Un total di 12 ekipo ta participa durante e 
weganan cu ta tuma lugar na 14 diferente stadion den Merca. 

E weganan a cuminsa dia 7 di juli y e wega final lo ta dia 26 di juli 
proximo y cu Merca como pais anfitrion. 


"Dios ta Amor.. ..Y Amor ta Dios, 

maske mi no ta na e mundo aki, tur dia lo mita banda di boso Curazon, 
Mi por depende di loke Señor ta hasi" 

Cu inmenso dolor na nos curason pero conforme cu boluntad di Dios nos ta 
anuncia fayecimento di nos ser stima. 



GENEROSO JOAQUINVROLIJK 

Mihor conoci como t J 'Boy" ThintoV'Papa” of"Baba r ' 

Ex-trahador di Lago y Coastal 
* 15-08-1930- 07-07-2017 
Na nomber di su estfmada esposa: Catharina Vrolijk-Britten 
Yiunan : Nelson V. (Sonny) Vrolijk y esposa Ruñna 
: Rudolf H. (Rudy) Vrolijk 

: Gerard O. (Oslin) Vrolijk, yiunan y Valerie Spellen 
: Michelle Lejoez-Kelly y esposo Nethaniei Lejuezy famia na Hulanda 
Manera yiu : Lorenzo D. (Wing) Webb 

: EloyWebb 

: Jacobo Lorenzo (Cobito) Petrochi 
: Edward J. (Eddy) Jacobs 

Rumanan : Narcisa (Chicha) Brete-Vrofijk y Leo Brete y famia 

: MarioVrolijky MerselinaVrolijk-Hoevertszyfamia 
: Clemente Vrolijk y Sra. Vda. Lina Vrolijk-Rozenberg y famia 
: Gregoria (Goya) Donato-Vrolijk y Eloterio (Techi) Donato y famia 
: Timotheo Vrolljk (Techi) y Christina Vrolijk-Duncan 
: Anna Vrolijk y Esteban de Cuba y famia 
: An se I mo VroJijk (Chemmy) y fam ra 
Swa y Cuñanan : Francisco (Chico) Donato 
: Aficia Brete 
: Maria Pontilius-Britten 
: OotildadeCuba-Britten 
: AnnaBritten 
: Adela (Cheia) Britten 
: Reynaldo (Nadi) Britten 
: Frandsca Roga-Bntten 
: Siera Britten 

Nieto y Nietanan : Gerella Roberts-Vrolijk y Randy Roberts y yiu 
: Gerelin Vrofijk y Edgard Kelkboom y yiu 
:Thaliyah Lejuez na Hulanda 
: Zoéy Lejuez na Hulanda 
: Jhakiyn Lejuez na Hulanda 
: Nalédy Lejuez na Hulanda 
Bisanieto : Noah Roberts 

Bisanieta :Christa Kelkboom 

Manera bisanieto : RaymbertTromp 
Ex Suegra : Efla Rebecca Gonzales 

Bisiñanan : Sra.Vda.ldaTrompy famia 

: Cheppy y ChEta Webb y famia 
: Iraida Tromp y famia 
: RoEando de La Cruz y famia 
: Zhang's Supermarket (famEa Chong) 

: Chemmy y Frida Quandus 
: Julieta Koolman 
: Roland de Mey 

: Norisa Rodulfo (Paradera Lottery) 

Famianan: Vrolijk, Brete, Bri tten, Lacle r Wernet, Loepstok, Lampe, Webb f RasmEjn, Duncan, 
Erasmu5, Donato, de Cuba t Tromp r Feliciano, van der Poel, Petrochi, Werlemaiij Peña r 
Maduro, Pontilius, Giet Roga, Croes, Flemmingj Kelly GonzaleZj Dijkhoff, Spellen, Geerman, 
Roberts, Kefkboom, Jacobs, Oduber, Wolff Henriquez, Marin, Ras, Leest Dirksz, Rozenberg, 
Helder, Krozendijk, Kock, Bikker, Lejuez, Pietersz, Farro, Koolman, van der Biezen, Gonzales 
Amigonan di : Judo Center Tanki Leendert 

: Aruba Weightlifting Association 
: Experience Lodge 1 

Amigonan mucho hopi pa mendonaSobrino y sobrinanan, primo y primananj comer y 

compeman, ihanan 

Un danki special na Wit Gele Kruis 


Lo tin oportunidad pa condoleer 

Diabierna 14 di juli 2017 di 7:00 p.m. - 9:00 p.m.na ROYAL FUNERAL HOJVIE 

Acto di entierro lo tuma tuga: 

Drasabra 15 di Jufi 2017 Nos dffunto stima lo reposa di 2:00 p,m. - 4:00 p.m. den Misa 
Santa Filomena y despues pa Santana Catolko Pastoor Kranwinkel na Paradera 

Nos ta lamenta si den nos tnstesa nos por a lubida algun familiar, 

Nos disculpa, despues di entierro, no por ridbi bishita di condolencia na cas. 

Lo tin un box disponibfe pa un donacion pa Misa Santa Filomena. 

Cruz Cora ta firma acuerdo cu KIA pa yuda 
mehora calidad di bida di detenidonan 




RECIENTEMENTE, director di Cruz Cora, Michell 
La Haye a splica cu Cruz Cora ta funciona den tres area 
mundialmente. Esakinan ta e mehoracion di calidad di bida, 
duna cursonan di EHBO na personanan y companianan, 
y prevencion y combatimento di calamidad. 

La Haye ta splica cu e cooperacion entre Cruz Cora y KIA 
ta importante, y a duna curso na trahadornan di KIA aña 
pasa. Pues asina ta yuda prepara e trahadonan na momento 
di un calamidad. 

Awor a bin cu un programa, cual ta wordo haci pa gerencia 
di KIAy boluntarionan. E programa ta consisti di e propio 
detenidonan y cu sosten di gerencia y Cruz Cora, e por 
bira uno exitoso. 

Basa riba e pregunta haci, encuanto e posibilidad p’e de- 
tenidonan cu wordo laga den libertad por traha na Cruz 
Cora, La Haye a contesta cu esaki ta posibel si mester, pero 
cu prome nan mester reintegra den sociedad y Cruz Cora 
sigur kier contribui na esaki, pa cual a firma protocol nobo. 

